Čostkuvas (ežeras)
Čostkuvo ežeras (lenk. Jezioro Czostków) – ežeras, Sūduvos aukštumoje, šiaurės rytų Lenkijoje, Palenkės vaivadijoje, Suvalkų apskrityje ir Pilypavo valsčiuje. Šalia ežero yra Čostkuvo kaimas ir kelias Pilypavas–Prieraslis. Ežeras yra 203,9 m aukštyje virš jūros lygio. Tai ovalios formos eutrofinis ežeras. Krantai statūs, apaugę alksniais, gluosniais ir drebulėmis. Ežero dugnas smėlėtas, o vanduo purvinas. Netoli ežero yra mažesnis ežeriukas pavadinimu Šlepokas.